ธ.ซีไอเอ็มบี ไทยชวนนักลงทุนหน้าใหม่เปิดบัญชีออมหุ้น’Easy Wealth Builder’
นายอดิศร เสริมชัยวงศ์ รองกรรมการผู้จัดการใหญ่ สายธุรกิจรายย่อย ธนาคาร ซีไอเอ็มบี ไทย เปิดเผยว่า ธนาคาร ซีไอเอ็มบี ไทย เป็นธนาคารแรกที่เริ่มให้ลูกค้าสามารถเข้ามาเปิดบัญชีออมหุ้นได้ผ่านสาขาของธนาคารทั่วประเทศ โดยการผนึกกำลังกับบริษัทหลักทรัพย์ ซีไอเอ็มบี (ประเทศไทย) เสนอโครงการออมหุ้น 'Easy Wealth Builder' เหมาะกับผู้ลงทุนหน้าใหม่ที่ไม่มีประสบการณ์การลงทุนในหุ้นมาก่อน ด้วยเงินลงทุนขั้นต่ำเดือนละ 5,000 บาท ก็สามารถลงทุนในหุ้นได้แล้ว
25 ส.ค. 2558

นายอดิศร เสริมชัยวงศ์ รองกรรมการผู้จัดการใหญ่ สายธุรกิจรายย่อย ธนาคาร ซีไอเอ็มบี ไทย เปิดเผยว่า ธนาคาร ซีไอเอ็มบี ไทย เป็นธนาคารแรกที่เริ่มให้ลูกค้าสามารถเข้ามาเปิดบัญชีออมหุ้นได้ผ่านสาขาของธนาคารทั่วประเทศ โดยการผนึกกำลังกับบริษัทหลักทรัพย์ ซีไอเอ็มบี (ประเทศไทย) เสนอโครงการออมหุ้น ‘Easy Wealth Builder’ เหมาะกับผู้ลงทุนหน้าใหม่ที่ไม่มีประสบการณ์การลงทุนในหุ้นมาก่อน ด้วยเงินลงทุนขั้นต่ำเดือนละ 5,000 บาท ก็สามารถลงทุนในหุ้นได้แล้ว
นายอดิศร กล่าวว่า โครงการออมหุ้นสอดคล้องกับยุทธศาสตร์ของธนาคาร ในการเป็นผู้นำเรื่องการให้บริการด้านการลงทุน หัวใจคือ เป็นที่ปรึกษาที่เข้าใจตลาด เข้าใจลูกค้า และสรรหาผลิตภัณฑ์ที่หลากหลายตอบความต้องการลูกค้าได้ และเมื่อแบงก์ผสานพลังกับบล.ซีไอเอ็มบี นำเสนอทางเลือกให้ลูกค้าเริ่มต้นลงทุนในหุ้นได้อย่างง่ายๆ และได้ผลตอบแทนสูงกว่าเงินฝาก ด้วยการออมหุ้น โดยเฉพาะเมื่อ AEC เกิดขึ้น ต่อไปเรื่องการลงทุนในภูมิภาคจะเป็นทางเลือกที่น่าสนใจสำหรับผู้ลงทุนมากขึ้นเรื่อยๆ และบล.ซีไอเอ็มบีมีจุดแข็งเรื่องความเข้าใจตลาดการลงทุนทั้งในประเทศไทยและในอาเซียน
บัญชีออมหุ้นหรือ Easy Wealth Builder ได้รับความสนใจจากนักลงทุนเพิ่มมากขึ้นทุกปี โดยในปี 2556 ลูกค้าได้มาเปิดบัญชีออมหุ้นผ่านธนาคาร ซีไอเอ็มบี ไทยจำนวน 198 บัญชี มาในปี 2557 เพิ่มขึ้นเป็น 537 บัญชี ซึ่งตัวเลขดังกล่าวเป็นเพียงการเปิดบัญชีออมหุ้นผ่านทางช่องทางของธนาคารเท่านั้น ยังไม่รวมช่องทางอื่นๆ ของบล. ซีไอเอ็มบี
นายสุชาย สุทัศน์ธรรมกุล ประธานเจ้าหน้าที่บริหาร บล.ซีไอเอ็มบี (ประเทศไทย) เปิดเผยว่า โครงการออมหุ้นกับ “Easy Wealth Builder” เป็นการลงทุนโดยใช้หลักการเฉลี่ยต้นทุน หรือ Dollar Cost Averaging (DCA) ซึ่งเป็นวิธีที่นิยมอย่างมากในต่างประเทศ ออกแบบมาเพื่อนักลงทุนหน้าใหม่ ที่ยังไม่มีความรู้หรือประสบการณ์การลงทุนในหุ้นมาก่อน และยังเหมาะกับกลุ่มคนทำงาน บุคคลทั่วไป ที่ต้องทำงานประจำและไม่ค่อยมีเวลาว่าง และไม่มีเวลาเฝ้าหน้าจอหุ้นทุกวัน
ทั้งนี้ โครงการออมหุ้นกับ “Easy Wealth Builder” จะคัดสรรหุ้นที่มีปัจจัยพื้นฐานดีมาให้ผู้ลงทุนได้เลือกลงทุน สำหรับขั้นตอนง่ายๆในการออมหุ้น เริ่มจาก เลือกหุ้นจากกลุ่ม SET50, TDEX, ENGY หลังจากนั้น เลือกวันลงทุน จากวันที่กำหนดให้ 3 วัน คือ 5, 15 และ 25 โดยผู้ลงทุนไม่จำเป็นต้องติดตามภาวะตลาดอย่างใกล้ชิด และเลือกจำนวนเงินลงทุน ตั้งแต่ 5,000 บาทขึ้นไป (โดยเพิ่มเป็นเท่าทวีคูณของ 1,000 บาท)
อนึ่ง แม้ไม่มีข้อกำหนดว่าลูกค้าต้องลงทุนทุกเดือน และไม่ได้กำหนดว่าต้องลงทุนต่อเนื่องเป็นระยะเวลาเท่าใด แต่เพื่อให้ได้รับผลตอบแทนดีที่สุดตามหลักการเฉลี่ยต้นทุนนั้น บล.ซีไอเอ็มบี จะแนะนำและเน้นย้ำนักลงทุนให้ลงทุนเป็นประจําสม่ำเสมอด้วยจํานวนเงินที่เท่ากันทุกงวด เพราะจะช่วยต้นทุนเฉลี่ยต่อหุ้นที่ถูกลง และถ้าลงทุนระยะยาวโอกาสในการขาดทุนก็จะลดลงด้วยเช่นกัน อีกทั้งยังขจัดปัญหาในการพยายามเอาชนะตลาดลงได้ กล่าวคือผู้ลงทุนไม่ต้องวุ่นวายกับการหาจังหวะซื้อ (Market Timing) เพียงเน้นวินัยและการออมในการลงทุน
สำหรับการซื้อหลักทรัพย์ผ่านโครงการออมหุ้น จะทำการซื้อเดือนละ 1 ครั้ง และสามารถขายหุ้นได้ทุกวันทำการ นอกจากนี้ ยังเพิ่มความยืดหยุ่นในการลงทุน โดยผู้ลงทุนสามารถเปลี่ยนแปลงจำนวนเงินลงทุน หลักทรัพย์ที่ลงทุน และวันที่ลงทุนได้ อีกทั้งยังสะดวกสบายด้วยการชำระเงินลงทุนผ่านการหักบัญชีอัตโนมัติ(ATS)
ผู้ที่สนใจโครงการออมหุ้นกับ “Easy Wealth Builder” สามารถเปิดบัญชีออมหุ้นได้ที่ธนาคาร ซีไอเอ็มบี ไทย ทุกสาขา หรือติดต่อสอบถามเพิ่มเติมได้ที่ บล.ซีไอเอ็มบี (ประเทศไทย) 0 2670 8648
 
 